Som juniorspiller spilte Iginla for Kamloops Blazers i Western Hockey League (WHL). Med ham på laget vant Blazers det canadiske juniortrofeet Memorial Cup to ganger, i 1994 og 1995. Året etter var forøvrig nordmannen Bård Sørlie med på vinne Memorial Cup med laget Granby Predateurs. I 2007 gikk Iginla inn på eiersiden i klubben sammen med de tre andre NHL-spillerne og tidligere Kamloops-spillere Shane Doan, Mark Recchi og Darryl Sydor.